Diari Oficial de la Generalitat Valenciana


Sumari del DOGV 4944, del 11-02-2005 (2005/950)

RESOLUCIÓ de 18 de gener de 2005, del conseller de Justícia i Administracions Públiques, per la qual s'aprova la bandera de l'Ajuntament d'Almedíjar (Castelló).
----------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/950


Data del document
:   18-01-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Almedíjar
    * administració local
    * municipi
    * bandera

RESOLUCIÓ de 18 de gener de 2005, del conseller de Justícia i Administracions Públiques, per la qual s'aprova la bandera de l'Ajuntament d'Almedíjar (Castelló). [2005/950]
  
L'Ajuntament d'Almedíjar ha estimat convenient adoptar bandera perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi vexil'lològic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar la bandera adoptada per l'Ajuntament d'Almedíjar, la qual quedarà organitzada de la manera següent:
  
?Bandera de proporcions 2:3. Per meitat en alt. En la primera meitat, de roig o gules, junt a l'asta, una torre amb tres merlets, d'or, maçonada i aclarida de sable, llorejada amb dues branques de llorer de sinople. La segona meitat de sinople.-
  
Contra esta resolució, que posa fi a la via administrativa, les persones interessades podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si fa el cas, en el Diari Oficial de la Generalitat Valenciana; en el cas que l'interessat siga una administració pública es podrà requerir prèviament perquè s'anul'le o revoque la present Resolució, en el termini de dos mesos comptadors des de l'endemà de la seua notificació o publicació, si fa el cas, en el Diari Oficial de la Generalitat Valenciana; o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si fa el cas, en el Diari Oficial de la Generalitat Valenciana. Tot això d'acord amb el que disposen la Llei del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.